Vážení rodičia, milí žiaci !

MŠVVaŠ SR vydalo usmernenie na hodnotenie žiakov základných škôl v čase mimoriadnej situácie spôsobenej prerušením vyučovania v školách v školskom roku 2019/2020. Na jeho základe a po prerokovaní v pedagogickej rade, riaditeľka školy rozhodla o spôsobe záverečného hodnotenia žiakov jednotlivých vyučovacích predmetov nasledovne:

**I.stupeň:**

**1.ročník** : Predmety Slovenský jazyk, Matematika, Prvouka - **slovné hodnotenie.**

Anglický jazyk, Tvorivé čítanie a Náboženská výchova sa nebudú klasifikovať, záverečné hodnotenie: **absolvoval/a.**

**2. – 4. ročník:**

Predmety Matematika, Slovenský jazyk, Anglický jazyk, Prvouka, Prírodoveda, Vlastiveda,

sa budú hodnotiť **známkou.**

Neklasifikovať sa budú predmety Náboženská výchova, Výtvarná výchova, Hudobná výchova, Telesná výchova, Informatika a Pracovné vyučovanie, záverečné hodnotenie: **absolvoval/a.**

***Pri hodnotení známkou sa bude vychádzať z toho, ako žiak pracoval pred pandémiou, aké***

***dosahoval výsledky, ako pracoval v čase mimoriadnej situácie, z jeho aktivity alebo pasivity....***

***V prípade, že žiak nemá podmienky na zapájanie sa online do vyučovania, tak po skončení***

***tejto situácie odovzdá svoje portfólio (vypracované zadania, pracovné listy, projekty...) a na***

***jeho základe sa jednotliví vyučujúci rozhodnú pre záverečnú známku.***

**II.stupeň:**

**5. – 9. ročník:**

Predmety Matematika, Slovenský jazyk, Anglický jazyk, Chémia, Fyzika, Biológia, Geografia, Dejepis, Občianska náuka sa budú hodnotiť **známkou.**

Neklasifikovať sa budú predmety Ruský jazyk, Náboženská výchova, Výtvarná výchova, Hudobná výchova, Informatika, Finančná gramotnosť, Cvičenia z matematiky, Cvičenia zo slovenského jazyka, Technika, Telesná a športová výchova – záverečné hodnotenie: **absolvoval/a.**

***Pri hodnotení známkou sa bude vychádzať z toho, ako žiak pracoval pred pandémiou, aké***

***dosahoval výsledky, ako pracoval v čase mimoriadnej situácie, z jeho aktivity alebo***

***pasivity....***

***V prípade, že žiak nemá podmienky na zapájanie sa online do vyučovania, tak po skončení***

***tejto situácie odovzdá svoje portfólio (vypracované zadania, pracovné listy, projekty...) a na***

***jeho základe sa jednotliví vyučujúci rozhodnú pre záverečnú známku.***

Neklasifikovať sa budú aj špecifické vyučovacie predmety, ktoré navštevujú integrovaní

žiaci: Terapeuticko-korekčné cvičenia, Rozvíjanie špecifických funkcií, záverečné

hodnotenie: **absolvoval/a.**

V čase mimoriadnej situácie je vo výnimočných prípadoch možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí **zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania.**

Preskúšanie je možné najskôr dva mesiace po obnovení vyučovania v školách alebo do 31.8.2020.O preskúšaní žiaka rozhoduje pedagogická rada.

V čase mimoriadnej situácie žiaci druhého stupňa ZŠ, ktorí v 1. polroku dostali známku nedostatočnú z dvoch a viac predmetov alebo boli neklasifikovaní, môžu absolvovať komisionálne skúšky najneskôr do 31.8.2020.